o
Tervetuloa ohjelmaan.
Veljet Tomás Scull ja Karl-Erik Appelfel.
Näin meidän kesken Carlos. - Kiitos, veli.
Olemme Suomessa, rakkaiden ruotsalaisten naapurimaassa.
Olemme hiukan kilpailuhenkisiä, mutta ei se haittaa.
Olemme hyviä ystäviä.
Aivan, meillä on vankka ystävyys.
Haluaisin kysyä Carlos-veljeltä,
miten tutustuitte Latinalaiseen Amerikkaan ja uskoviin siellä?
Hyvä kysymys.
Se ei ollut aikomukseni.
Kun tulin uskoon 70-luvun alussa,
Jumala alkoi puhua minulle ja antoi minulle taakan
Latinalaisesta Amerikasta.
Vuonna 1976 olin lähetyskurssilla Yhdysvalloissa.
Rukoilin paljon tuon puolen vuoden aikana.
Olimme vaimoni kanssa juuri menneet naimisiin.
Silloin sain näyn Jumalalta.
Näin ketsua-intiaanikylän.
En ollut koskaan nähnyt edes kuvaa ketsua-intiaanista.
Näky tuli kaksi kertaa erittäin selkeästi.
Heidän hiuksensa olivat letillä.
He käyttivät ponchoa ketsua-intiaanien tavoin.
Kysyin Herralta: "Mitä tämä tarkoittaa?"
En ymmärtänyt.
Kaksi päivää sen jälkeen eräs mies kurssilta tuli luokseni.
Hän oli kääntänyt Raamatun ketsuan kielelle.
Hän oli saksalainen, Gunther Schulze.
Hän näytti minulle kuvia ketsua-intiaaneista.
He näyttivät täsmälleen samanlaisilta kuin näyssä.
Aloin itkeä.
Jumala lähetti meidät tekemään työtä ketsua-intiaanien parissa.
Vuonna 1977 lähdimme Ecuadoriin ketsua-intiaanikylään.
Ecuadorin pohjoisosaan.
Siellähän on Andien vuoristo.
Juuri niin. Imbaburan provinssissa Andien vuoristossa.
Kun olimme siellä, meitä vainottiin.
Ketsua-intiaanien keskuudessa oli kommunisteja.
70-luvulla heitä oli aika paljon.
Siihen aikaan kommunismi oli nostamassa päätään?
Kommunismi vaikutti voimakkaasti maaseudulla asuviin.
Joten te jouduitte tilanteisiin, joissa teitä vastaan hyökättiin?
He halusivat tappaa meidät. Meitä vainottiin kovasti.
Ensin alkoi katolisen kirkon vastustus.
Sitten kommunistit alkoivat vainota meitä.
Aivan. Puhutaan siitä myöhemmin.
Tämä toinen herra ei näytä olevan Suomesta eikä Ruotsista.
Hän tulee toiselta puolelta maailmaa.
Te tulette Kuubasta.
Tulen Kuubasta, Karibian alueelta.
Skandinaviassa Kuubasta tulee mieleen aurinko ja hiekkarannat.
Rantoja pitkin voi kävellä kilometritolkulla
ja nauttia auringosta.
Miksi olette nyt Skandinaviassa?
Olen täällä lähetysmatkalla.
Kävimme ensin Ruotsissa ja nyt olemme Suomessa.
Olemme tunteneet Karl-Erik Appelfelin kanssa jo vuosia.
Hän pyysi meitä julistamaan Jumalan sanaa Skandinaviassa.
Olen siitä iloinen.
Kuuba on Karibian suurin saaristo, jossa on 11 miljoonaa asukasta.
Väestö polveutuu espanjalaisista ja afrikkalaisista.
Kuubassa puhumme vain espanjaa.
Tiedämme Kuuban kommunistisesta vallankumouksesta.
Se muutti kaiken Kuubassa.
Onko tilanne nykyään sama?
Painostaako kommunismi edelleen, vai elättekö rauhassa?
Painostusta on, mutta Jumala on antanut kirkolle tilaa.
Kuubassa väkivaltaisuudet eivät ehkä ole olleet niin mittavia.
On ollut painostusta, mutta Pyhä Henki on vaikuttanut suuresti.
Puhuitte kirkon painostuksesta.
Onko teille aiheutettu ongelmia?
Haavoitettiinko pastoreita tai heitettiinko ihmisiä vankiloihin?
Vallankumouksen alkuaikoina pidätettiin joitakin pastoreita.
Heitä vietiin työleirille.
Mutta niin ei enää ole.
Kirkon toiminnalle on asetettu rajoituksia.
Radiota ja televisiota kontrolloidaan, sekä
kristittyjen työhön sijoittumista.
Joten siellä ei voi kutsua ihmisiä kokouksiin,
tai julistaa evankeliumia radion tai television kautta?
Emme tee sitä avoimesti, vaan levitämme sanaa ihmiseltä toiselle.
Meillä on omat strategiamme.
Eli käytätte viidakkorumpua?
Se on mahtava keino.
Palataan siihen, mistä äsken puhuimme.
Joten te aloititte työn Ecuadorissa.
Ottivatko he evankeliumin vastaan,
vai vastustivatko he sitä edelleen?
Näin, kuinka evankeliumin voima vaikutti ketsua-intiaanikylässä.
Vasemmisto on menettänyt valtaansa evankeliumin ansiosta.
Meitä vainottiin alueella, jossa teimme työtä.
He halusivat hukuttaa meidät jokeen.
Mutta te pelastuitte lopulta.
Minut sidottiin köysillä.
He sanoivat, että he tappavat minut kuten muutkin lähetystyöntekijät,
esimerkiksi Kolumbiassa. "Haluamme tappaa sinut".
Vastasin: "Voitte tappaa minut, mutta Jumalan työtä
tässä kylässä te ette voi tappaa".
Koska tämä ei ole amerikkalaisten eikä ruotsalaisten työtä,
vaan tämä on lähtöisin Jumalasta.
Joten heidän keskuuteen tuli herätys.
Kyllä, tämän vainon seurauksena.
Vainon synnyttämien mahdollisuuksien ansiosta.
Evankeliumi vaikutti yhä suuremmin.
Jouduin lähtemään sieltä, mutta menin salaa toiseen kylään.
Kuljin öisin salaa.
Mutta tämän ansiosta kyläläiset ottivat evankeliumin vastaan.
Joten vainojen ansiosta evankeliumi menee eteenpäin.
Aivan. Marttyyrien veri on evankeliumin siemen.
Juuri niin.
Te olette Kuubasta ja tuo toinen veli on työskennellyt Ecuadorissa.
Miten te tutustuitte?
Saarnasin Ecuadorissa vuonna 1997.
Saarnasin siellä useissa kirkoissa.
Jotkut pastorit siellä olivat yhteydessä Karl-Erik Appelfeliin.
Hän kirjoitti minulle Kuubaan.
Hän halusi tulla käymään Kuubassa.
Jumala oli hänelle ja joillekin pastoreille puhunut,
että Hän aikoo siunata Kuubaa.
Odotin vähän aikaa, koska en halunnut kiirehtiä.
Mutta sitten Jumala vaikutti niin, että useat ryhmät Ruotsista
tulivat Kuubaan järjestämään seminaareja ja kampanjoita.
Se on ollut suuri siunaus.
Tämä ei ole ihmisten aivoitusta, vaan Jumalan suunnitelmaa.
Kuuba ei ollut minun suunnitelmissani alun perin.
Järjestimme kampanjan Ecuadorissa vaimoni kanssa.
Rukoilin tapahtuman puolesta keskiyöllä.
Sillon Jumala alkoi puhua minulle Kuubasta.
Hän sanoi: "Carlos, ala rukoilla Kuuban puolesta".
En ymmärtänyt, sillä valmistelin silloin kampanjaa.
Aloin rukoilla Kuuban puolesta.
Sitten kokoonnuimme ja aloimme lähettää Raamattuja Ecuadorista.
Lähetimme Raamattuja Kuubaan raamattuseuran kautta.
Kun pastorit tulevat Kuubaan ja te vierailette muualla,
onko Kuuban yhteiskunta tullut avoimemmaksi tämän suhteen?
Onko kulttuurienvälinen kanssakäyminen mahdollista,
vai kontrolloidaanko sitä edelleen?
Ajat ovat muuttuneet.
Hallitus on huomannut, että kirkolla on vaikutusvaltaa.
Jumala toimii ja kristinusko leviää.
He eivät ole voineet pysäyttää seurakuntaa kasvamasta.
Heidän on täytynyt hyväksyä, että Jumala toimii keskellämme.
Kokoonnutteko te kirkoissa vai kodeissa?
Kokoonnumme kirkoissa, mutta kasvu tapahtuu kotiseurakunnissa.
Joten seurakunnan kokouksia järjestetään tavallisissa kodeissa?
Kyllä. Pyydämme valtiolta luvan.
Joskus lupa annetaan, joskus ei. Kokoonnumme kaikesta huolimatta.
Joten herätyksen aikana ihmiset tulevat kokouksiin?
Naapurit tulevat. Sana leviää asuinalueilla.
Monet ottavat Jeesuksen vastaan henkilökohtaisesti.
Se on tuonut muutoksen alueilla.
Kuinka monta ihmistä tulee kotikokouksiin?
Yleensä noin 50-60 ihmistä.
Ryhmät lisääntyvät ja jakautuvat.
Joskus tulee enemmän ihmisiä ylistämään Jumalaa, mutta
me emme halua herättää huomiota, koska emme toimi virallisesti.
Sen vuoksi jakaudumme ja järjestämme useampia kokouksia.
Kuulin, että erään kodin pihalla oli 2000 ihmistä. Onko se totta?
Kyllä. Vuonna 1989 oli niin suuri herätys, että valtio oli avuton.
Siunaus oli niin suurta, että kirkot täyttyivät.
Mikä on viranomaisten ja paikallisten suhtautuminen tähän?
Ovatko heidän käsityksensä muuttuneet tämän johdosta?
Jotkut pastorit Kuubassa ovat onnistuneet solmimaan suhteita
niiden kanssa, joilla on pääsy hallitukseen.
Tämän ansiosta valtio on löysännyt rajoituksia ja
kirkon ja valtion suhde on parantunut.
Eli viranomaisten keskuudessa on aina niitä, jotka ovat puolellamme?
Kyllä, jotkut ovat kirkon puolella.
He huomaavat, että kylän juoppojen elämä voi muuttua.
Samalla koko kylä voi muuttua kirkon ansiosta.
Kirkkoa tarvitaan sosiaaliseen työhön.
Te menitte Kuubaan ensimmäistä kertaa.
Oliko Kuuba hyvin erilainen verrattuna Ecuadoriin?
Olen asunut latinalaisessa kulttuurissa useita vuosia.
Huomasin yhden suuren eron.
Kuubassa ei ole paljon lukutaidottomuutta.
Huomasin, että kansa on hyvin tunteikas.
On paljon pelkoa.
Ei-kristityillä on paljon pelkoa.
He eivät halua puhua hallituksesta.
Se on kielletty puheenaihe.
Tämä asia pitää vielä selventää.
Kontrolloidaanko alueita, kaupunginosia, kaupunkeja?
Kirkot ovat rekistereissä.
Niiden täytyy ilmoittaa omaisuus, toimintakuvaus, jäsenten määrä.
Jotta ulkomainen veli voi tulla Kuubaan, tarvitaan
uskonnollinen viisumi, jotta hän voi saarnata vapaasti.
Jos hänellä ei ole tätä viisumia, hänet voidaan karkottaa maasta.
Fidel Castro oli vuosia vallassa ja nyt on hänen veljensä vuoro.
Mikä oli hänen uskonnollinen vakaumuksensa alun alkaen?
Hän oli kommunisti ja ateisti, entä ennen sitä?
Hän oli katolilainen alun perin. Jesuiitta.
Fidel oli jesuiitta.
Onko hänellä vielä yhteyksiä katoliseen kirkkoon?
Kyllä, mutta poliittisessa mielessä.
Ei katolilaisena, vaan valtion johtajana.
Eli hän ei ollut täysin ateisti?
Aivan, hänellä oli toisenlainen tausta.
Mennään toiseen tärkeään aiheeseen.
Kuulin, että olette tehnyt esirukoustyötä Israelin puolesta.
Mitä haluatte kertoa meille siitä?
Mitä on sydämellänne Israelin suhteen?
Jumala alkoi puhua minulle Israelista hyvin voimakkaasti.
Olemme tehneet useita esirukousmatkoja Israeliin.
Olemme järjestäneet konferensseja ja tehneet tutkimuksia Israelista.
Meidän täytyy ottaa huomioon, että Israel on Jumalan kello.
Israeliin kohdistuu nyt paljon hyökkäyksiä.
Se on hyvin pieni paikka.
Se on pienempi kuin Småland, Ruotsin maakunta.
Se on hyvin pieni.
Tässä ei ole kyse siitä, että arabit tarvitsevat maata.
Ongelma ei ole maa-alue, vaan islamin henki.
Se haluaa hallita ja ottaa valtaansa.
Mutta tuo maa annettiin Abrahamille.
Jumala sanoi: "Se on minun maani".
Sillä Jeesus astuu tuohon maahan, kun Hän palaa.
Hän ei palaa Yhdysvaltoihin tai Suomeen tai Ruotsiin.
Hän asettaa jalkansa Jerusalemiin.
Sen vuoksi saatana pyrkii estämään sen.
Mutta se ei onnistu.
Tämän vuoksi käydään kovia taisteluja.
Ei poliittisista, vaan uskonnollisista syistä.
Aivan. Jos mietimme, mitä Latinalaisessa Amerikassa tapahtuu,
niin olette varmaan samaa mieltä, että siellä on herätystä?
Siellä on erittäin voimakas herätys.
Me olemme taantuneet täällä maapallon pohjoisosissa.
Etelässä sitä vastoin etsitään Jumalaa enemmän.
Onko Latinalaisessa Amerikassa halua rukoilla Israelin puolesta?
Tiedetäänkö siellä, että Israel on merkkinä Kristuksen paluusta?
Luulen, että täällä pohjoisessa ollaan tietoisempia tästä asiasta.
Kuubassa rukoilen monien pastorien kanssa Israelin puolesta.
Tiedämme, että Israel on Jumalan kello.
Mutta täällä Euroopassa rukoillaan voimakkaammin.
Täällä ihmiset ovat herkempiä ja omistautuneempia rukoilemaan.
Rukoilemme, että Jumala voisi vaikuttaa uskovien sydämissä myös
Latinalaisessa Amerikassa.
Näin voimme rukoilla yhdessä Israelin puolesta.
Olen samaa mieltä Kuubasta.
Kuuba on ollut niin eristäytynyt kommunismin vuoksi.
Mutta esimerkiksi Ecuadorissa, Perussa, Chilessä ja Kolumbiassa
on nykyään paljon opetusta Israelista.
Monet ryhmät ovat lähteneet Latinalaisesta Amerikasta
rukoilemaan Israelin puolesta. Olen tavannut useita ryhmiä.
Olemme Amerikassa järjestäneet Israel-konferensseja.
Joten Jumala vaikuttaa jo.
Jumala on puhunut minulle Euroopasta näin.
Israelin kansa haluttiin tuhota juuri Euroopassa
toisen maailmansodan aikana.
Mutta juuri Euroopasta Jumala nostaa ne,
jotka ovat Israelin puolella.
Antikristuksen henki nousee Euroopasta.
Tämän vuoksi Jumala haluaa synnyttää Euroopan uskovissa
rakkauden ja innon rukoilla Israelin puolesta.
Paljon kiitoksia, veljet. On ollut ilo olla kanssanne.
Paljon siunausta. Palakoon tuli sydämissänne yhä edelleen,
jotta voitte tehdä Herran työtä.
-Kiitos, veli. -Jumalan siunausta, veli.
Suomennos: Marjaana Hänninen